text: De beholdt den bedste bil
  18 december 2015 kl. 12.02
  Tyve muntrede sig med at stjæle 4 biler af den pænere slags. De 3 har de efterladt hvor politiet nemt kunne finde dem. Men den lækreste bil mangler.
  Biltyve muntrede sig natten mellem onsdag og torsdag med at stjæle fire biler fra Dahls biler i Horsens. Det var biler i den dyre ende. En af dem en volvo, en anden en mercedes, og en tredje en golf. Den fjerde bil var en BMW, som politiet nu efterlyser. Og ikke en hvilken som helst BMW men en  BMW X5 i sølvfarvet.
  - Det er jo en lidt speciel bil, så vi tænker nogen måske husker at have set den, siger politikommissær ved Horsens Lokalpoliti Kent Midtgaard til TV SYD.
  Tyvene har skødesløst efterladt de andre biler rundt om i området, og de er blevet fundet, men BMW'en er stadig forsvundet, så nu beder politiet om hjælp til at finde luksusbilen, der har indfarvede kofangere og læderindtræk.
  Hvis man har set bilen, der muligvis kører med stjålne nummerplader, skal man kontakte politiet på 114.
  Billede af den efterlyste BMWX5. Ring 114. #politidk pic.twitter.com/zqudn88Kyn
  
  